text: Ishockey: Sejr til Esbjerg, men ikke Sønderjyske
  17 september 2016 kl. 06.21
  Esbjerg vandt over nordjyderne i ishockey, men københavnerne fra Rødovre slog Sønderjyske
  Pokalturneringen i ishockey, Metal Cup er skudt i gang.
  To Syd- og Sønderjyske hold var på isen fredag aften, og det kom der en enkelt sejr ud af.
  Esbjerg spillede på hjemmebane og mødte Aalborg Pirates. Her vandt Esbjerg Energy 2-1.  De to mål blev scoret af Tyler Fiddler og Søren Nielsen. Lørdag aften spiller Esbjerg og Aalborg Pirates returkamp i Aalborg.
  Også Sønderjyske var på isen. De var oppe imod Rødovre Mighty Bulls, men måtte se sig slået med et enkelt mål, da Tyrene fra Rødovre vandt 2:1.
  De to hold spiller returkamp lørdag.
  
  